Korea

Para sa ibang lugar na Korea, tingnan ang Korea (paglilinaw).
Para sa ibang mga gamit, tingnan ang Korea (paglilinaw).

Tumutukoy ang Korea (Hangul: 한국, Hanguk, ginagamit ng mga taga-Timog Korea; 조선, Joseon, ginagamit ng mga taga-Hilagang Korea) sa Timog Korea (Republika ng Korea) at Hilagang Korea (Demokratikong Republikang Bayan ng Korea) kapag pinagsama, na naging magkasamang bansa hanggang 1945.  Matatagpuan sa Tangway ng Korea sa Silangang Asya, pinapaligiran ng Tsina sa hilaga-kanluran at Rusya sa hilaga-silangan. Mayroong parehong komposisyon (homogeneous) ang populasyon ng grupong etniko, ang mga Koryano, na nagsasalita ng naiibang wika (Koreano). Hinango ang pangalan mula noong panahon ng Goryeo ng kasaysayan ng Korea, na hinango din ang pangalan sa Goguryeo.

Nahati ang Korea pagkatapos ng Ikalawang Digmaang Pandaigdig. Isang kapitalistang demokrasiyang liberal na ngayon ang Timog Korea, na sinusuportahan ng Estados Unidos, at tinutukoy minsan bilang "Korea". Nanatiling Kumunistang estado ang Hilagang Korea, sinusuportahan ng Unyong Sobyet, kadalasang sinasalarawan bilang Stalinista at totalitaryan.

Maaaring kumatawan ang Watawat ng Pagsasanib (Unification Flag) sa mga pandaigdang labanang pampalakasan, ngunit hindi ito ang opisyal na watawat ng Timog Korea o Hilagang Korea.

Wika 
Koreano ang wika ng dalawang Korea, ngunit may mga kaibahan ang isa't isa. Higit na "pinalilinis" ng Hilaga ang mga salita upang matanggal ang impluwensiyang banyaga. Salungat naman ito sa Timog, kung saan tumatanggap sila ng mga salitang dayuhan, kabilang na ang Ingles.

Mga sanggunian 

Mga tangway